Lietuvos ir Singapūro santykiai

Lietuvos ir Singapūro santykiai – dvišaliai tarptautiniai santykiai tarp Lietuvos ir Singapūro.

Singapūras Lietuvos nepriklausomybę pripažino 1991 m. rugsėjo 6 d. Diplomatiniai santykiai užmegzti 1993 m. spalio 10 d. Nuo 2022 m. šalyje veikia Lietuvos ambasada,Vyriausybė pritarė Dariaus Gaidžio skyrimui Lietuvos ambasadoriumi Singapūre, LRT, 2022.06.15 taip pat įsikūręs Lietuvos garbės generalinis konsulatas. Singapūras iki šiol nėra akreditavęs ambasadoriaus Lietuvai.

Lietuvoje 2021 m. pradžioje gyveno 5 Singapūro piliečiai. Singapūre nuo 2021 m. veikia negausi Singapūro lietuvių bendruomenė,Prie lietuvių bendruomenių pasaulyje prisijungė Singapūro lietuviai gyvena apie 70 Lietuvos piliečių.

Abi šalys yra Jungtinių Tautų, kitų tarptautinių organizacijų narės.

Seime veikia Tarpparlamentinių ryšių su Pietryčių Azijos valstybių asociacijos (ASEAN) narėmis, tarp kurių yra ir Singapūras, grupė (dabartinis pirmininkas – Vilius Semeška (TS-LKD))Tarpparlamentinių ryšių su Pietryčių Azijos valstybių asociacijos (ASEAN) narėmis grupė (lrs.lt).

 Santykių istorija 

 Pirmieji kontaktai 

Nėra duomenų apie šalių santykius iki Singapūros nepriklausomybės 1965 m. Tačiau yra duomenų, kad SSRS okupacijos metais Singapūras palaikė ryšius su Lietuvos diplomatinėmis atstovybėmis.Kraujelis, R., 199 p.

 Santykiai po 1991 m. 

Singapūras Lietuvos nepriklausomybę pripažino 1991 m. rugsėjo 6 d., o diplomatiniai santykiai užmegzti 1993 m. spalio 10 d. Nuo to laiko tarp šalių pasirašytos sutartys: sutartis dėl pajamų dvigubo apmokestinimo išvengimo ir mokesčių slėpimo prevencijos (pasirašyta 2003 m., ratifikuota 2004 m.) bei susitarimas dėl oro susisiekimo (2009 m.)Singapūras | Dvišalės sutartys | Tarptautinės sutartys | Užsienio politika | Lietuvos Respublikos užsienio reikalų ministerija (urm.lt) 

2006 m. vasario 23 d. Singapūre lankėsi Lietuvos prezidentas Valdas Adamkus, kur susitiko su Singapūro ministru pirmininku Hsienu Lungu Li ir prezidentu Selapanu Rama Natanu.Prezidentas mato dideles Lietuvos ir Singapūro ekonominio bendradarbiavimo galimybes (Lietuvos Respublikos Prezidento kanceliarija)

Singapūre su vizitais yra lankęsi Lietuvos ministrų ir premjerų. Vienas pirmųjų vizitų įvyko 2004 m. balandžio 8 d., kai Singapūre viešėjo Lietuvos užsienio reikalų ministro Antano Valionio vadovaujama delegacija, įvyko susitikimas su susitiko su Singapūro užsienio reikalų ministru S. Džajakumaru.UR ministras vieši Singapūre (Lietuvos Respublikos užsienio reikalų ministerija) Dar kartą Singapūre ministras Antanas Valionis lankėsi 2006 m.Lietuvos užsienio reikalų ministras prezidento delegacijos sudėtyje vyksta į Singapūrą, Australiją, Naująją Zelandiją ir Tailandą (Lietuvos Respublikos užsienio reikalų ministerija)

2016 m. lankėsi premjeras Algirdas Butkevičius ir susitiko su buvusia premjero kabineto ministre Hvi Hua Lim ir Lietuvos garbės konsulu Singapūre Endžiu Limu,A. Butkevičius su Singapūro atstovais kalbės apie ambasadoriaus Lietuvai skyrimą (15min.lt) o 2017 m. – užsienio reikalų ministras Linas Linkevičius, susitikdamas su Singapūro užsienio reikalų ministru Vivianu Balakrišnanu ir vyresniuoju valstybės ministru gynybai ir užsienio reikalams Osmanu Malikiu.L. Linkevičiaus susitikimuose Singapūre – dėmesys ekonominių ryšių plėtrai (Lietuvos Respublikos užsienio reikalų ministerija)

2022 m. yra steigiama Lietuvos Respublikos ambasada Singapūre. 2022 m. vasario 6-10 d. Singapūre viešėjo Lietuvos užsienio reikalų ministras Gabrielius Landsbergis,G. Landsbergis: Lietuva mato Singapūrą kaip tarpininką žengiant į Pietryčių Azijos rinkas (IQ) po kurio pareiškė, jog Lietuva galėtų kompensuoti ekonominius nuostolius, patirtus dėl pašlijusių santykių su Kinija.

Tuo tarpu Lietuvoje iš Singapūro pusės įvykęs viceministro vizitas. Singapūro užsienio reikalų viceministras Piteris Tan Hai Čuanas Vilniuje lankėsi 2017 m. spalio 27 dieną, susitikdamas su Lietuvos užsienio reikalų ministru Linu Linkevičiumi, užsienio reikalų viceministru Neriu Germanu ir ūkio viceministre Lina Sabaitiene. Susitikimo metu tarp ministrų aptartas mėnesiu vėliau vykęs Lino Linkevičiaus vizitas į Singapūrą, bendradarbiavimo mokslo, technologijų ir inovacijų srityse potencialas.Ministras su svečiu iš Singapūro aptarė šalių bendradarbiavimą mokslo technologijų ir inovacijų srityse (Lietuvos Respublikos užsienio reikalų ministerija) 

2016 m. rugsėjo mėn. Lietuvos užsienio reikalų viceministras Neris Germanas rugsėjo 12 dieną susitiko su Lietuvoje besilankančia Singapūro verslininke, visuomenininke ir buvusia Singapūro antrąja finansų ir transporto ministre Lim Hvi Hua ir jos vyru, Lietuvos garbės konsulu Singapūre, Endžiu Limu. Susitikimo metu sutarta, kad „geriausia dvišalius santykius stiprinti gilinant žmonių tarpusavio supratimą, skatinant turizmą bei akademinius mainus tarp universitetų“.Užsienio reikalų viceministras susitiko su svečiais iš Singapūro (Lietuvos Respublikos užsienio reikalų ministerija)

2022 m. buvo atidaryta Lietuvos ambasada Singapūre, pirmuoju ambasadoriumi paskirtas Darius Gaidys. Jis papildomai akredituotas Malaizijoje, Indonezijoje, Tailande ir Vietname.Lietuvos ambasada Singapūre , URM Jį taip pat planuojama skirti nuolatiniu Lietuvos atstovu Azijos ir Europos fonde.Vyriausybė pritarė D. Gaidžio skyrimui Lietuvos ambasadoriumi Singapūre (15min.lt)

 Švietimo, mokslo ir technologiniai mainai ir kultūrinis bendradarbiavimas 
Singapūre esančiame Orchidėjų parke esanti hibridinė orchidėjų rūšis pavadinta Adamkaus garbei (Dendrobium Valdas Adamkus).

Tarp Lietuvos ir Singapūro aukštųjų mokyklų (pvz., Vilniaus universiteto ir Singapūro nacionalinio universiteto bei Singapūro vadybos universiteto) vykdomi akademiniai mainai.Dvišalės sutartys (Vilniaus universitetas)

 Ekonominiai santykiai 
2020 m. duomenimis, prekybos apyvarta tarp Lietuvos ir Singapūro siekė 78,6 mln. eurų, o Singapūras buvo 48-as pagal prekybos apimtis Lietuvos prekybos partneris.

Prekybos balanse vyrauja eksportas iš Lietuvos į Singapūrą.

 Eksportas sudaro 74 mln. eurų; Singapūras yra 38-as pagal prekybos apimtis eksporto partneris.
 Importas sudaro 4,6 mln. eurų; Singapūras yra 68-as pagal prekybos apimtis importo partneris. Daugiausiai importuojama produkcija: dažikliai, pigmentai (61%), mašinos ir mechaniniai įrenginiai; jų dalys (8%), elektros mašinos ir jų dalys (7%), optikos prietaisai (6%).

Pagal tiesioginių užsienio investicijų Lietuvoje dydį Singapūras yra 32-as (investicijos siekia 27,64 mln. eurų). Tuo tarpu Lietuvos tiesioginių investicijų dydis Singapūre 2020 m. buvo neigiamas.

Pilietiniai mainai
 Metai  2016Migracijos metraštis 2015 , Migracijos departamentas prie VRM  2020Migracijos metraštis 2019 , Migracijos departamentas prie VRM  2021Migracijos metraštis 2020 , Migracijos departamentas prie VRM  2022Migracijos metraštis 2021 , Migracijos departamentas prie VRM Singapūro piliečių skaičius Lietuvoje 1  4  3  5

 Pasiuntinių ir ambasadorių sąrašas 

 Pasiuntiniai Lietuvai 
Singapūras Lietuvai ambasadorių akreditavęs nėra.

 Ambasadoriai Singapūrui 
 2002–2006 m. – Dainius Ginutis Voveris, pirmasis Lietuvos ambasadorius Singapūrui (rezidavo Lietuvoje)
 2008–2012 m. – Sigutė Jakštonytė (rezidavo Lietuvoje)
 2012–2017 m. – Egidijus Meilūnas (rezidavo Tokijuje)
 2018–2021 m. – Gediminas Varvuolis (rezidavo Tokijuje)
 nuo 2022 m. liepos mėn. - Darius Gaidys, pirmasis Singapūre reziduojantis Lietuvos ambasadorius

 Šaltiniai 

 Literatūra 


 Nuorodos 
 Singapūras | Dvišaliai ekonominiai ryšiai su užsienio šalimis | Prekybiniai ekonominiai santykiai | Ekonominė diplomatija | Lietuvos Respublikos užsienio reikalų ministerija (urm.lt) 
 Singapūras | Dvišalis bendradarbiavimas | Lietuva regione ir pasaulyje | Užsienio politika | Lietuvos Respublikos užsienio reikalų ministerija (urm.lt) 

Kategorija:Lietuvos diplomatiniai santykiai
Kategorija:Singapūras